
Αρ 


. Φύλλου 821 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Διάθεση καυσόξυλων για κάλυψη ατομικών ανα¬ 
γκών των κατοίκων. 

2 Καθορισμός τιμή ματος διάθεσης τεχνικής ξυλείας 
πρωτογενούς παραγωγής για ατομικές ανάγκες 
των κατοίκων. 


ΑΠΟΦΑΣΕΙΣ 

Αριθ. 151364/675 (1) 

Διάθεση καυσόξυλων για κάλυψη ατομικών ανα¬ 
γκών των κατοίκων. 

Ο ΑΝΑΠΛΗΡΩΤΗΣ ΥΠΟΥΡΓΕΙΟ! 

ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις του άρθρου 1 παρ. 2 του ν. 3200/1955 
«Περί διοικητικής αποκέντρωσης». (ΦΕΚ Α' 97). 

2. Τις διατάξεις των άρθρων 168, 176 και 138 του 
ν.δ. 86/1969 «Περί Δασικού Κώδικα», όπως ισχύουν 
(ΦΕΚΑ'7). 

3. Τις διατάξεις της παρ.2 του άρθρου 271 του 
ν.δ. 86/1969 (ΦΕΚ Α' 7) όπως τροποποιήθηκαν με την 
παρ. 1 του άρθρου 47 του ν. 4280/2014 (ΦΕΚ Α' 159). 

4. Το άρθρο 48 του ν. 4423/2016 (ΦΕΚ 182 Α') «Δασικές 
Συνεταιριστικές Οργανώσεις και άλλες διατάξεις». 

5. Τις διατάξεις του άρθρου 8 του π.δ. 126/1986 
(ΦΕΚ Α' 44). 

6. Τοπ.δ. 100/2014 «Οργανισμός Υπουργείου Περιβάλ¬ 
λοντος, Ενέργειας και Κλιματικής Αλλαγής» (ΦΕΚ Α' 167), 
όπως τροποποιήθηκε και ισχύει. 

7. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 210). 

8. ΤηνΥ198/17-11-2016 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουρ¬ 
γού Περιβάλλοντος και Ενέργειας Σωκράτη Φάμελλου» 
(ΦΕΚ Β' 3722), αποφασίζουμε: 

Α. Για τα καυσόξυλα τα οποία: 

1. Παράγονται απ' ευθείας από τις περιφερειακές δασι¬ 


κές υπηρεσίες ή δεσμεύονται από τους Α.Δ.Σ., σύμφωνα 
με το άρθρο 8 του π.δ. 126/1986, για την κάλυψη ατομι¬ 
κών αναγκών των μονίμων κατοίκων, κλπ. των τοπικών 
και δημοτικών κοινοτήτων της περιοχής ευθύνης των 
περιφερειακών δασικών υπηρεσιών, 

2. κατάσχονται και δύνανται να διατεθούν από την 
οικεία δασική υπηρεσία για την κάλυψη των ατομικών 
αναγκών των παραπάνω κατοίκων, σύμφωνα με την πε¬ 
ρίπτωση β'της παρ. 2 του άρθρου 271 του ν.δ. 86/1969 
(ΦΕΚ Α' 7) όπως τροποποιήθηκε και ισχύει, 
ρυθμίζουμε τα κάτωθι: 

Α.1. Καθορίζουμε το τίμημα διάθεσης των ανωτέρω 
καυσόξυλων ως εξής: 

Περίπτωση 1 η 

Για τις τοπικές ή δημοτικές κοινότητες, η διοικητική πε¬ 
ριφέρεια των οποίων βρίσκεται μέσα σε δημόσια δάση, 
οι τιμές διάθεσης είναι οι παρακάτω: 


ΠΙΝΑΚΑΣ 1 


1. 

ΚΑΥΣΟΞΥΛΑ 

ΤΙΜΕΣ 

σε€ 

1.1 

ΚΩΝΟΦΟΡΑ 


1.1.1 

Στο υλοτόμιο κατά χ.κ.μ. 

7,72 

1.1.2 

Στο δασόδρομο κατά χ.κ.μ. 

12,76 

1.1.3 

Κατασχεμένα κατά χ.κ.μ. 

12,76 

1.2 

ΠΛΑΤΥΦΥΛΛΑ 


1.2.1 

Φύλλοβόλα 

(πλην λεύκης και δρυός) 


1.2.1.1 

Στο υλοτόμιο κατά χ.κ.μ. 

8,82 

1.2.1.2 

Στο δασόδρομο κατά χ.κ.μ. 

15,28 

1.2.1.3 

Κατασχεμένα κατά χ.κ.μ. 

15,28 

1.2.2 

Δρυός και Αειφύλλων 


1.2.2.1 

Στο υλοτόμιο κατά χ.κ.μ. 

10,03 

1.2.2.2 

Στο δασόδρομο κατά χ.κ.μ. 

17,27 

1.2.2.3 

Κατασχεμένα κατά χ.κ.μ. 

17,27 

1.2.3 

Λεύκη 


1.2.3.1 

Στο άκρο του υλοτομίου κατά χ.κ.μ. 

12,49 

1.2.3.2 

Κατασχεμένα κατά χ.κ.μ. 

12,49 

Περίπτωση 2η 

α) Γιατιςτοπικές ή δημοτικές κοινότητες, η διοικητική 
περιφέρεια των οποίων συνορεύει με τα δημόσια δάση 
καθώς και 

β) Για τις τοπικές ή δημοτικές κοινότητες, οι οποίες 
έχουν υποστεί ζημιές από φυσικές καταστροφές οι τιμές 
διάθεσης είναι: 

οι τιμές διάθεσης του ΠΙΝΑΚΑ 1 προσαυξημένες κατά 
10 %. 

Περίπτωση 3η 

Για τις λοιπές κοινότητες των οποίων η διοικητική πε¬ 
ριφέρεια δεν περικλείεται από δημόσια δάση, δεν είναι 
συνεχόμενη με αυτά και δεν έχουν υποστεί ζημιές από 
φυσικές καταστροφές, ισχύουν: 

οι μέσες τοπικές τιμές που επιτεύχθηκαν σε δημοπρα¬ 
σία μειωμένες κατά 5%. 

Αν δεν υπάρχουν τέτοιες τιμές τότε ισχύουν οι μέσες 
γενικές τιμές διάθεσης καυσόξυλων με δημοπρασία της 
χώραςτ μειωμένες κατά 5%, αλλά δεν θα είναι μικρότε¬ 
ρες των τιμών της 2ης περίπτωσης που ισχύουν για τις 
τοπικές ή δημοτικές κοινότητες, η διοικητική περιφέρεια 
των οποίων συνορεύει με δημόσια δάση ή έχουν υποστεί 
ζημιές από φυσικές καταστροφές. 

Περίπτωση 4η 

Ειδικά για τις ευπαθείς κοινωνικές ομάδες, ήτοι, τους 
συνταξιούχους του ΟΓΑ, τις πολύτεκνες καιτιςτρίτεκνες 
οικογένειες, τα άτομα με αναπηρία σε ποσοστό 67% και 
άνω, τους μακροχρόνια άνεργους, όλοι αποδεδειγμένα 
μόνιμοι κάτοικοι των τοπικών ή δημοτικών κοινοτή¬ 
των της περιοχής ευθύνης των οικείων Δασαρχείων ή 
Διευθύνσεων Δασών άνευ Δασαρχείων, καθώς και για 
τους στρατευμένους οικογενειάρχες, οι οικογένειες των 
οποίων κατά το χρόνο της θητείας τους είναι μόνιμοι 
κάτοικοι των ως άνω τοπικών ή δημοτικών κοινοτήτων, 
καθορίζουμε το τίμημα διάθεσης των καυσόξυλων ως 
εξής: α) Εφόσον η διοικητική περιφέρεια της τοπικής ή 
δημοτικής κοινότητας βρίσκεται μέσα σε δημόσια δάση 
θα ισχύουν οι παρακάτω τιμές: 


ΠΙΝΑΚΑΣ 2 


1 . 

ΚΑΥΣΟΞΥΛΑ 

ΤΙΜΕΣ 

σε€ 

1.1 

ΚΩΝΟΦΟΡΑ 


1.1.1 

Στο υλοτόμιο κατά χ.κ.μ. 

6,25 

1.1.2 

Στο δασόδρομο κατά χ.κ.μ. 

9,97 

1.1.3 

Κατασχεμένα κατά χ.κ.μ. 

9,97 

1.2 

ΠΛΑΤΥΦΥΛΛΑ 


1.2.1 

Φύλλοβόλα 

(πλην λεύκης και δρυός) 


1.2.1.1 

Στο υλοτόμιο κατά χ.κ.μ 

7,77 

1.2.1.2 

Στο δασόδρομο κατά χ.κ.μ 

12,81 

1.2.1.3 

Κατασχεμένα κατά χ.κ.μ. 

12,81 

1.2.2 

Δρυός και Αειφύλλων 


1.2.2.1 

Στο υλοτόμιο κατά χ.κ.μ 

8,29 


1.2.2.2 

Στο δασόδρομο κατά χ.κ.μ 

14,23 

1.2.2.3 

Κατασχεμένα κατά χ.κ.μ. 

14,23 

1.2.3 

Λεύκη 


1.2.3.1 

Στο άκρο του υλοτομίου 
κατά χ.κ.μ 

11,71 

1.2.3.2 

Κατασχεμένα κατά χ.κ.μ. 

11,71 


β) 1. Εφόσον η διοικητική περιφέρεια της τοπικής ή 
δημοτικής κοινότητας συνορεύει με δημόσια δάση ή 2. 
Εφόσον η διοικητική περιφέρεια της τοπικής ή δημοτι¬ 
κής κοινότητας έχει υποστεί ζημιές από φυσικές κατα¬ 
στροφές οι τιμές διάθεσης είναι: οι τιμές διάθεσης του 
ΠΙΝΑΚΑ 2 προσαυξημένες κατά 10%. 

Α.2. Καθορίζουμε την ποσότητα των διατιθέμενων 
καυσόξυλων ως εξής: 

1. Μέχρι 12 χ.κ.μ. για τους μόνιμους κατοίκους όλων 
των κατηγοριών δικαιούχων, των μονοτάξιων σχολεί¬ 
ων, εκκλησιών κλπ. η τοπική ή δημοτική κοινότητα των 
οποίων έχει διοικητικά όρια μέσα σε δημόσια δάση ή 
συνορεύει με αυτά ή έχει υποστεί ζημιές από φυσικές 
καταστροφές. 

2. Μέχρι 6 χ.κ.μ για τους δικαιούχους μόνιμους κατοί¬ 
κους όλων των κατηγοριών για τις λοιπές κοινοτικές ή 
δημοτικές κοινότητες, οι οποίες δεν υπάγονται σε αυτές 
που βρίσκονται μέσα ή συνορεύουν με τα δημόσια δάση 
ή έχουν υποστεί ζημιές από φυσικές καταστροφές και 
εφόσον υπάρχει επάρκεια καυσόξυλων. 

Για τα μονοτάξια σχολεία, εκκλησίες κλπ. μέχρι 12 χ.κ.μ. 

3. Για σχολεία με περισσότερες της μιας τάξης οι παρα¬ 
πάνω ποσότητες των 12 χ.κ.μ θα προσαυξάνονται μέχρι 
4 χ.κ.μ. για κάθε τάξη. 

4. Για τα μοναστήρια μέχρι 20 χ.κ.μ. 

5. Ειδικά για τους μόνιμους κατοίκους και λοιπούς δι¬ 
καιούχους των ορεινών οικισμών με υψόμετρο άνω των 
700 μ. και για τους κατοίκους Νευροκοπίου Δράμας, η 
ποσότητα των καυσόξυλων αυξάνεται κατά 50% για όλες 
τις κατηγορίες δικαιούχων. 

Εφόσον η ποσότητα των διατιθέμενων καυσόξυλων 
δεν επαρκεί για την κάλυψη των ατομικών αναγκών 
όλων των ενδιαφερομένων, θα μειώνεται η ποσότητα 
ανά δικαιούχο. Αν και πάλι τα διατιθέμενα καυσόξυλα 
δεν επαρκούν, θα προηγείται η ικανοποίηση των ευπα¬ 
θών κοινωνικών ομάδων (συνταξιούχοι ΟΓΑ, πολύτεκνες 
και τρίτεκνες οικογένειες, άτομα με αναπηρία σε ποσο¬ 
στό άνω του 67%, μακροχρόνια άνεργοι, οικογένειες 
στρατέ υμένων). 

Προτεραιότητα στην περίπτωση αυτή θα έχουν: α) οι 
κοινότητες που βρίσκονται μέσα στα δημόσια δάση, 

β) οι κοινότητες που συνορεύουν με δημόσια δάση 
ή έχουν υποστεί φυσικές καταστροφές και, εφόσον 
υπάρχει επάρκεια καυσόξυλων, γ) όσες κοινότητες δεν 
ανήκουν στις παραπάνω κατηγορίες, εφόσον υπάρχει 
επάρκεια καυσόξυλων. 

Α.3. Καθορίζουμε τα δικαιολογητικά νια την διάθεση 
των καυσόξυλων ως εξής: 

1. Βεβαίωση μόνιμης κατοικίας δικαιούχων οικογενει¬ 
ών 

Σύμφωνα με τις ισχύουσες διατάξεις, η οικογένεια έχει 
κατοικία τον τόπο της κύριας και μόνιμης εγκατάστα¬ 
σης της. Μόνιμη κατοικία είναι η μόνιμη εγκατάσταση 
της οικογένειας σε ένα τόπο με πρόθεση να τον χρη¬ 
σιμοποιήσει στη διάρκεια του χρόνου ως κέντρο της 
κοινωνικής και οικονομικής της δραστηριότητας και 
δεν πρέπει να συγχέεται με την έννοια της διαμονής. 
Η μόνιμη κατοικία θα βεβαιώνεται από τους οικείους 
Δήμους. 

2. Βεβαίωση συνταξιούχου ΟΓΑ 

Η ιδιότητα του συνταξιούχου του ΟΓΑ βεβαιώνεται 
επίσης με κατάσταση που υποβάλλει η οικεία δημοτική 
αρχή στη δασική υπηρεσία. 

3. Βεβαίωση πολύτεκνης ή τρίτεκνης οικογένειας. 
Η ιδιότητα της πολύτεκνης οικογένειας, σύμφωνα με 
το ν. 4316/2014 (ΦΕΚ 270 Α'), αποδεικνύεται από πι¬ 
στοποιητικό οικογενειακής κατάστασης του οικείου 
δήμου ή κοινότητας, στα δημοτολόγια των οποίων εί¬ 
ναι γραμμένοι οι δικαιούχοι, συνοδευόμενο από πιστο¬ 
ποιητικό της Ανώτατης Συνομοσπονδίας Πολυτέκνων 
Ελλάδας και της τρίτεκνης οικογένειας βεβαιώνεται 
από τη δημοτική αρχή με πιστοποιητικό οικογενειακής 
κατάστασης. 

4. Βεβαίωση αναπηρίας σε ποσοστό 67% και άνω 

Η αναπηρία σε ποσοστό 67% και άνω βεβαιώνεται 
από πιστοποιητικό Α'θμιας ή Β'θμιας επιτροπής από 
οποιοδήποτε αρμόδιο φορέα: πρώην Νομαρχίες ή 
ασφαλιστικοί φορείς αρμοδιότητας Υπουργείου Ερ¬ 
γασίας και Κοινωνικών Ασφαλίσεων ή Κέντρο Πιστο¬ 
ποίησης αναπηρίας (ΚΕ.Π.Α.), εφόσον δεν έχει λήξει η 
ισχύς της γνωμάτευσης κατά το χρόνο κατάθεσης των 
δικαιολογητικών. 

4. Βεβαίωση μακροχρόνιας ανεργίας 

Η ιδιότητα του μακροχρόνια άνεργου βεβαιώνεται από 
τον ΟΑΕΔ. 

5. Βεβαίωση στρατευμένων οικογενειαρχών 

Η ιδιότητα του στρατευμένου οικογενειάρχη βεβαι¬ 
ώνεται με φωτοτυπία της στρατιωτικής ταυτότητας ή 
βεβαίωση της αρμόδιας στρατιωτικής μονάδας. 

Για διευκόλυνση των ενδιαφερομένων οι τοπικές 
ή δημοτικές κοινότητες συγκεντρώνουν τις αιτήσεις, 
οι οποίες στη συνέχεια διαβιβάζονται μέσω των Δή¬ 
μων στις οικείες δασικές υπηρεσίες για περαιτέρω 
αξιολόγηση. 

Σε περίπτωση καταγγελίας ή αμφιβολιών γίνεται 
έλεγχος από την οικεία δασική υπηρεσία και ο ενδια¬ 
φερόμενος κάτοικος φέρει το βάρος της απόδειξης με 
παραστατικά όπως, υποβολή φορολογικής δήλωσης, 
σχολεία παιδιών κλπ. για τη μόνιμη κατοικία. Η ύπαρξη 
οικογενειακής μερίδας ή η εγγραφή στους εκλογικούς 
καταλόγους δεν συνεπάγεται κατ' ανάγκη και την ύπαρξη 
μόνιμης κατοικίας. Με έγγραφο της δασικής υπηρεσίας 
που αναρτάται στα καταστήματα της τοπικής ή δημο¬ 
τικής κοινότητας ενημερώνονται οι δικαιούχοι για τη 
διαδικασία διάθεσης των καυσόξυλων. 

Ο αυστηρός έλεγχος όσον αφορά τους δικαιούχους, 
καθώς και αν, πράγματι, γίνεται χρήση των καυσόξυλων 
από τους ίδιους τους δικαιούχους και δεν διατίθενται 


από αυτούς στο εμπόριο είναι επιβεβλημένος, προς όφε¬ 
λος των ευπαθών κοινωνικών ομάδων. 

Β. Για τα καυσόξυλα τα οποία κατάσχονται καιδύναται 
να διατεθούν στον οικείο Δήμο για την κάλυψη των ατο¬ 
μικών αναγκών ατόμων που αποδεδειγμένα υπάγονται 
στις ευπαθείς κοινωνικές ομάδες, σύμφωνα με την πε¬ 
ρίπτωση β της παρ. 2 του άρθρου 271 του ν.δ. 86/1969 
(ΦΕΚ Α' 7) όπως τροποποιήθηκε και ισχύει, ρυθμίζουμε 
τα κάτωθι. 

Β.1. Καθορίζουμε τη διαδικασία καταβολής του τιμή¬ 
ματος και της παράδοσης των καυσόξυλων ως εξής: 

α) Για τη διάθεση συγκεκριμένης ποσότητας καυσό¬ 
ξυλων στον οικείο Δήμο εκδίδεται σχετική απόφαση 
του προϊσταμένου της αρμόδιας δασικής υπηρεσίας. 
Ευθύς μετά την έγγραφη ενημέρωση του οικείου Δή¬ 
μου με αποδεικτικό επίδοσης, για την εν λόγω απόφαση 
του προϊσταμένου της αρμόδιας δασικής υπηρεσίας, 
ο Δήμος οφείλει να καταβάλει το αναλογούν συνολικό 
τίμημα, ήτοι το ήμισυ της αντίστοιχης αγοραίας τιμής 
του ισχύοντος πίνακα διατίμησης, εντός αποκλειστικής 
προθεσμίας 15 εργάσιμων ημερών, στο λογαριασμό του 
Ειδικού Φορέα Δασών του Πράσινου Ταμείου εφόσον 
πρόκειται για προϊόντα που προέρχονται από δημόσια 
δάση. 

β) Εφόσον τα κατασχεμένα καυσόξυλα προέρχονται 
διαπιστωμένα από μη δημόσια δάση ο οικείος Δήμος 
υποχρεούται, εντός της ίδιας αποκλειστικής προθεσμίας 
των 15 εργάσιμων ημερών από την έκδοση της σχετι¬ 
κής απόφασης καθορισμού τιμήματος του Συντονιστή 
της Αποκεντρωμένης Διοίκησης να καταβάλει το ανα¬ 
λογούν συνολικό τίμημα στον ιδιοκτήτη ή διακάτοχο 
του δάσους σε σχετικό υπ’αυτού τηρούμενο τραπεζικό 
λογαριασμό. 

γ) Η παράδοση των κατασχεμένων γίνεται με πρωτό¬ 
κολλο παράδοσης και παραλαβής στο οποίο υποχρε¬ 
ωτικά αναγράφονται ο αριθμός κατάθεσης του κατα¬ 
βλητέου ποσού από το Δήμο στον κατά τα ανωτέρω 
αντίστοιχο σχετικό λογαριασμό καθώς και η ακριβής 
ποσότητα καυσόξυλων που παραδίδεται σε χ.κ.μ. ανά 
δασοπονικό είδος. Το πρωτόκολλο υπογράφεται από 
τον προϊστάμενο της δασικής υπηρεσίας που εξέδωσε 
την απόφαση διάθεσης και τον Δήμαρχο ή εντεταλμένο 
από αυτόν Σύμβουλο ή υπάλληλο. 

δ) Παρελθούσης άκαρπης της ως άνω αποκλειστικής 
προθεσμίας των 15 εργάσιμων ημερών, ο προϊστάμενος 
της δασικής υπηρεσίας ανακαλεί την απόφαση διάθε¬ 
σης στο Δήμο και διαθέτει τα κατασχεμένα καυσόξυλα 
σύμφωνα με τα προβλεπόμενα στην περίπτωση γ της 
παρ. 2 του άρθρου 271 του ν.δ. 86/1969 (ΦΕΚ 7Α'), όπως 
ισχύει. 

Β.2. Καθορίζουμε τις προϋποθέσεις, τους δικαιούχους 
και τα δικαιολογητικά νια τη διάθεση των καυσόξυλων 
ως εξής: 

α) Οικείος Δήμος στον οποίο είναι δυνατή η διάθεση 
κατασχεθέντων καυσόξυλων είναι ο Δήμος στα διοι¬ 
κητικά όρια του οποίου έγινε η κατάσχεση και εφόσον 
αυτός δεν συμμετείχε σε οποιοδήποτε στάδιο και καθ’οι- 
ονδήποτε τρόπο στην παράνομη ενέργεια (υλοτομίας, 
συλλογής, μεταφοράς κ.λ.π.). 

β) Δικαιούχοι είναι οικογένειες μόνιμα εγκατεστημένες 
στον οικείο Δήμο οι οποίες δύνανται να υπαχθούν σε μία 
από τις κατηγορίες των ευπαθών κοινωνικών ομάδων 
του πρώτου εδαφίου της περίπτωσης 4 της παρ. Α.1 του 
κεφαλαίου Α της παρούσης με την προσκόμιση των απα¬ 
ραίτητων δικαιολογητικών όπως αυτά ορίζονται στην 
παρ. Α.3. από 1 έως 5 αυτής του ιδίου κεφαλαίου Α και 
υπό την προϋπόθεση ότι δεν έχουν λάβει ήδη ποσότητα 
καυσόξυλων ατομικών αναγκών από την οικεία δασική 
υπηρεσία, σύμφωνα με τη διαδικασία του κεφαλαίου Α 
της παρούσης και δεν συμμετείχαν σε οποιοδήποτε στά¬ 
διο και καθ’οιονδήποτε τρόπο στην παράνομη ενέργεια 
(υλοτομίας, συλλογής, μεταφοράς κλπ.). 

Β.3. Καθορίζουμε τη διαδικασία επιλογήςτων τελικών 
δικαιούχων ως εξής: 

α) Ευθύς μετά την παραλαβή των καυσόξυλων ο οι¬ 
κείος Δήμος, με απόφαση του δημοτικού συμβουλίου, 
ανακοινώνει στους δημότες του τη συνολική ποσότητα 
που κατέχει προς διάθεση, τους δικαιούχους και δικαι- 
ολογητικά, την προθεσμία για την υποβολή αυτών, το 
τίμημα ή τη δωρεάν διάθεση και κάθε άλλη αναγκαία 
λεπτομέρεια εντός των ρυθμίσεων της παρούσης από¬ 
φασης. 


β) Μετά τη λήξη των προθεσμιών, με απόφαση του ιδί¬ 
ου οργάνου επιλέγονται οι τελικοί δικαιούχοι και ενημε¬ 
ρώνεται σχετικά η οικεία δασική υπηρεσία προκειμένου 
να βεβαιώσει ότι αυτοί δεν συμμετείχαν σε οποιοδήποτε 
στάδιο και καθ' οιονδήποτε τρόπο στην παράνομη υλο¬ 
τόμηση, συλλογή, μεταφορά κλπ. της κατασχεμένης και 
διατιθέμενης ποσότητας καυσόξυλων. 

γ) Οι αποφάσεις των ανωτέρω εδαφίων α και β υπό- 
κεινται στον έλεγχο που προβλέπεται από τις διατάξεις 
του άρθρου 227 του ν. 3852/2010 (ΦΕΚ Α'- 87). 

Γ. Επιτρέπεται ατελώς η συλλογή και η διαμόρφωση 
υπολειμμάτων υλοτομιών κωνοφόρων και πλατύφυλ¬ 
λων, διαμέτρου άνω των 6 εκ., από τους μόνιμους κατοί¬ 
κους των τοπικών ή δημοτικών κοινοτήτων, η διοικητική 
περιφέρεια των οποίων βρίσκεται μέσα ή συνορεύει με 
δημόσια δάση ή όσων έχουν υποστεί φυσικές καταστρο¬ 
φές, μετά από έκδοση Δασικής Διαχειριστικής Διάταξης 
απάτην οικεία δασική υπηρεσία. 

Δ. Η απόφαση αυτή καταργεί κάθε προγενέστερη σχε¬ 
τική απόφαση μας. 

Ε. Προσαρτάται και αποτελεί αναπόσπαστο μέρος της 
παρούσης, συνδημοσιευόμενο στην Εφημερίδα της Κυ- 
βερνήσεωςτο κατωτέρω παράρτημα - υπόδειγμα. 

ΠΑΡΑΡΤΗΜΑ - ΥΠΟΔΕΙΓΜΑ 



ΑΙΤΗΣΗ - ΥΠΕΥΘΥΝΗ ΔΗΛΩΣΗ - ΕΞΟΥΣΙΟΔΟΤΗΣΗ 

(άρθρο 8 Ν. 1599/1986 και άρθρο 3 παρ. 3 Ν. 2690/1986) 


Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών 
_ (άρθρο 8 παρ. 4 Ν. 1599/1986) _ 


Περιγραφή αιτήματος: «Χορήγηση καυσοξύλων» 


Προς: Τη Δ/νση Δασών / Δασαρχείο. 

_ διά του Δήμου.(Τοπική ή Δημοτική Κοινότητα.) 

ΣΤΟΙΧΕΙΑ ΑΙΤΟΥΝΤΟΣ 


Ο-Η Όνομα: 

Επώνυμο: 

Όνομα πατέρα: 

Όνομα μητέρας: 

Α.Δ. Ταυτότητας: 

Α.Φ.Μ.: 

Μόνιμος Κάτοικος Τοπικής ή 
Δημοτικής Κοινότητας: 


Τηλέφωνα επικοινωνίας: 


ΟΡΙΣΜΟΣ / ΣΤΟΙΧΕΙΑ ΕΚΠΡΟΣΩΠΟΥ (1) 


Ο-Η Όνομα: 

Επώνυμο: 

Όνομα πατέρα: 

Όνομα μητέρας: 

Α.Δ. Ταυτότητας: 

Α.Φ.Μ: 

Μόνιμος Κάτοικος Τοπικής ή 
Δημοτικής Κοινότητας 


Τηλέφωνα επικοινωνίας: 


ΔΙΚΑΙΟΛΟΓΗΤΙΚΑ 


ΤΙΤΛΟΣ ΔΙΚΑΙΟΛΟΓΗΤΙΚΟΥ 

ΘΑ ΧΟΡΗΓΗΘΕΙ ΑΠΟ 
ΤΟΝ ΟΙΚΕΙΟ ΔΗΜΟ 

ΚΑΤΑΤΕΘΗΚΕ ΜΕ ΤΗΝ 
ΑΙΤΗΣΗ ΑΠΟ ΤΟΝ 
ΕΝΔΙΑΦΕΡΟΜΕΝΟ 

1. Βεβαίωση μονίμου κατοικίας 

□ 

□ 

2. Βεβαίωση συνταξιούχου ΟΓΑ 

□ 

□ 

3. Πολύτεκνης ή Τρίτεκνης οικογένειας 

□ 

□ 

4. Βεβαίωση μακροχρόνιας ανεργίας (χορηγείται από τον ΟΑΕΔ) 


□ 

5. Βεβαίωση στρατευμένου οικογενειάρχη (χορηγείται από το 
στρατό ή κατατίθεται φωτοαντίγραφο της στρατιωτικής ταυτότητας) 


□ 

6. Βεβαίωση αναπηρίας σε ποσοστό 67% και άνω 
(πιστοποιητικό Α'θμιας ή Β'θμιας Επιτροπής) 


□ 





./ . / 


(υπογραφή) 

| (1) Εξουσιοδοτώ τον παρακάτω αναφερόμενο να καταθέσει την αίτηση ή να παραλάβει τα καυσόξυλα που μου αναλογούν 

ΣΤ. Από την παρούσα δεν προκαλείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Φεβρουάριου 2017 
Ο Αναπληρωτής Υπουργός 

ΣΩΚΡΑΤΗΣ ΦΑΜΕΛΛΟΣ 

Αριθ. 151363/674 (2) 

Καθορισμός τιμήματος διάθεσης τεχνικής ξυλείας πρωτογενούς παραγωγής για ατομικές ανάγκες των 

κατοίκων. 

Ο ΑΝΑΠΛΗΡΩΤΗΣ ΥΠΟΥΡΓΕΙΟ! 

ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

Ι.Τις διατάξεις του άρθρου 1 παρ. 2 του ν. 3200/55 «Περί διοικητικής αποκέντρωσης». (ΦΕΚ Α' 97). 

2. Τις διατάξεις των άρθρων 168, 176 και 138 παρ.ίετου ν.δ. 86/1969 «Περί Δασικού Κώδικα», όπως ισχύουν. 
(ΦΕΚ Α' 7). 

3. Τις διατάξεις του άρθρου 48 του ν. 4423/2016 (ΦΕΚ 182 Α') «Δασικές Συνεταιριστικές Οργανώσεις και άλλες 
διατάξεις». 

4. Τις διατάξεις του άρθρου 8 του π.δ. 126/1986 (ΦΕΚ Α' 44). 

5. Το π.δ. 100/2014 «Οργανισμός Υπουργείου Περιβάλλοντος, Ενέργειας και Κλιματικής Αλλαγής» (ΦΕΚ ΑΊ67), 
όπως τροποποιήθηκε και ισχύει. 

6. Το π.δ. 125/2016 «Διορισμός Υπουργών, Αναπληρωτών Υπουργών και Υφυπουργών» (ΦΕΚ Α' 210). 

7. Την Υ198/17-11 -2016 απόφαση του Πρωθυπουργού «Καθορισμός αρμοδιοτήτων του Αναπληρωτή Υπουργού 
Περιβάλλοντος και Ενέργειας Σωκράτη Φάμελλου» (ΦΕΚ Β' 3722). 

8. Την ανάγκη στήριξης των δασόβιων και παραδασόβιων πληθυσμών της χώρας, αποφασίζουμε: 

1) Καθορίζουμε το τίμημα διάθεσης της τεχνικής ξυλείας πρωτογενούς παραγωγής που παράγεται με αυτεπιστασία 
από τις περιφερειακές δασικές υπηρεσίες ή δεσμεύεται από τους Α.Δ.Σ. σύμφωνα με το άρθρο 8 του π.δ.126/1986, 
για την κάλυψη ατομικών αναγκών των μονίμων κατοίκων, σχολείων, εκκλησιών, κλπ. των τοπικών ή δημοτικών 
κοινοτήτων της περιοχής ευθύνης των περιφερειακών δασικών υπηρεσιών ως εξής: 

Περίπτωση 1 η 


Για τις τοπικές ή δημοτικές κοινότητες, η διοικητική περιφέρεια των οποίων ευρίσκεται μέσα σε δημόσια δάση, 
οι τιμές διάθεσης είναι οι παρακάτω: 


α/α 

ΒΑΣΙΚΑ ΕΙΔΗ - ΚΑΤΗΓΟΡΙΕΣ 

ΔΑΣΙΚΩΝ ΠΡΟΪΟΝΤΩΝ 

Για τους δικαιούμενους 
πλήρη ατέλεια € 
(αρθρ.176 ν.δ. 86/1969) 

Για τους δικαιούμενους 
καταβολής μειωμένου 
μισθώματος € 
(αρθρ.168 ν.δ. 86/1969) 

1 . 

ΚΩΝΟΦΟΡΑ 




Στρογγυλή ξυλεία κατά κ.μ. 




Στο υλοτόμιο 




α) Άφλοιος 

21,00 

12,76 

33,60 

1.1 

β) Έμφλοιος 

Στο δασόδρομο 

25,78 


α) Άφλοιος 

39,43 

51,40 


β) Έμφλοιος 

33,02 

43,47 


Λεπτή στρογγυλή ξυλεία 
διαμέτρου 0,05 - 0,19μ κατά κ.μ. 




Στο υλοτόμιο 



1.2 

α) Άφλοιος 

40,11 

15,17 

52,60 

β) Έμφλοιος 

Στο δασόδρομο 

26,67 



α) Άφλοιος 

57,38 

69,14 


β) Έμφλοιος 

32,13 

42,31 

2. 

ΠΛΑΤΥΦΥΛΛΑ 




Στρογγυλή ξυλεία Οξυάς 



2.1 

και Δρυός κατά κ.μ. 



α) Στο υλοτόμιο 

18,79 

33,55 


β) Στο δασόδρομο 

42,00 

57,17 


Άφλοιος στρογγυλή ξυλεία καστανιά 




διαμ. 0,03 - 0,11 μ κατά κ.μ. 



2.2 

(καπρούλια) 
α) Στο υλοτόμιο 

55,18 

68,14 


β) Στο δασόδρομο 

63,05 

89,62 

2.3 

Έμιρλοιος λεπτή οικοδομική ξυλεία καστανιάς 
κατά κ.μ 
α) Στο υλοτόμιο 
β)Στο δασόδρομο 

22,15 

44,83 

34,60 

55,23 

2.4 

Έμφλοια στρογγύλια καστανιάς 
κατά χ.κ.μ 
α) Στο υλοτόμιο 

11,65 

14,49 


β)Στο δασόδρομο 

25,67 

33,39 

2.5 

2.5.1 

2.5.2 

Στρογγυλή ξυλεία λεύκης 
στο υλοτόμιο 

Χονδρή διαμ. 0,25μ και άνω κατά κ.μ. 

27,19 

47,25 

Λεπτή διαμ. 0,25 και κάτω κατά χ.κ.μ. 

19,48 

27,51 

2.6 

Πάσσαλοι όλων των δασοπονικών ειδών 
στο δασόδρομο κατά τρέχον μέτρο 

0,62 

0,70 


Περίπτωση 2η 

Οι ανωτέρω τιμές προσαυξάνονται κατά 20% όταν: 

α) Η διοικητική περιφέρεια της τοπικής ή δημοτικής κοινότητας συνορεύει μετά δημόσια δάση. 

β) Η τοπική ή δημοτική κοινότητα έχει υποστεί ζημιές από φυσικές καταστροφές. 

Περίπτωση 3η 

Για τις λοιπές κοινότητες των οποίων η διοικητική περιφέρεια δεν ευρίσκεται μέσα στα δημόσια δάση, δεν συνο¬ 
ρεύει με αυτά και δεν έχει υποστεί ζημιές από φυσικές καταστροφές, ισχύουν: 

Οι μέσες ετήσιες τοπικές τιμές που επιτεύχθηκαν σε δημοπρασία μειωμένες κατά 20%. 

Αν δεν υπάρχουν τέτοιες τιμές, τότε ισχύουν οι γενικές ετήσιες τιμές της χώρας που επιτεύχθηκαν σε δη μοπρασία 
(κοινοποιούνται απάτην υπηρεσία μας) μειωμένες κατά 20%, οι οποίες όμως δε θα είναι μικρότερες των τιμών της 
2ης περίπτωσης που ισχύουν για τις τοπικές ή δημοτικές κοινότητες η διοικητική περιφέρεια των οποίων συνορεύει 
με τα δημόσια δάση ή έχουν υποστεί ζημιές από φυσικές καταστροφές. 

2) Η διάθεση δασικών προϊόντων για την κάλυψη μικροεπαγγελματιών αναγκών των μόνιμων ατοίκων θα γίνεται 
σύμφωνα με τις διατάξεις του άρθρου 128 του ν.δ. 86/1989. 

3) Η διάθεση ξυλείας ατομικών και μικροεπαγγελματιών αναγκών, θα γίνεται μόνο στους μόνιμους κατοίκους που 
δικαιούνται να λάβουν άδεια υλοτομίας σύμφωνα με τις ισχύουσες διατάξεις και τη διαδικασία που αυτές ορίζουν. 

4) Η συνολική ποσότητα των δασικών προϊόντων που θα διατεθεί για την κάλυψη ατομικών και μικροεπαγγελμα- 
τιών αναγκών, δεν θα είναι μεγαλύτερη του 20% της παραγωγής των δημοσίων δασών, είτε αυτά εκμεταλλεύονται 
με αυτεπιστασία είτε παραχωρείται η εκμετάλλευση τους στους Δασικούς Συνεταιρισμούς σύμφωνα με το άρθρο 
44 του ν. 2169/1993 και του π.δ. 126/1986. 

5) Η απόφαση αυτή καταργεί κάθε προγενέστερη σχετική απόφαση μας. 

6) Από την παρούσα δεν προκαλείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Φεβρουάριου 2017 

Ο Αναπληρωτής Υπουργός 

ΣΩΚΡΑΤΗΣ ΦΑΜΕΛΛΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























